En middelsstor (ca. 5 millimeter), spinkel, blankt brunlig, blind låpebille. Hodet er firkantet, nær dobbelt så langt som bredt, uten fasettøyne, et par lengdefurer i pannen. Kjevene er slanke og sigdformede, litt over halvparten så lange som resten av hodet. Antennene er ganske tynne, omtrent så lange som kroppen. Pronotum er rundet, omtrent en og en halv gang så langt som bredt. Dekkvingene er ovale, mye bredere enn forkroppen, uten påfallende punktstriper, men med en rad av kraftige børstepunkter.